khistorydata/jeongjo-sjw-relations huggingface dataset:
정조 13년 · 목
狀啓以爲臣自鍾城歷會寧富寧今到鏡城所歷各倉無論峽野饋粥察飢則比前巡無甚加減而吉明鏡三邑載米商舶時或來泊海民之以魚藿貿易者聊賴爲多農形則各穀之立苖日漸向茁輪疾則大抵向熄自三月終巡四月終巡至各邑死亡之數合爲八十八口運穀則一萬七千八百二十七石到泊形止仰陳於前狀而追入於吉州鏡城等邑爲八千五百九十七石自南關裝發而未及到泊一千八百四十二石而餘數未裝載者南北舡隻鱗次來往計當於今望間盡輸而江口運役去月二十八日已爲撤罷四月朔終巡分賑人口穀數救急穀鹽醬藿數爻竝開錄于後吉州牧四月終巡飢民二千五百六十口折米六十三石十四斗九升○設粥折米一石十二斗六升零○救急折米八石八斗零鹽一石五斗零醬四石八斗二升零藿六同三十九注之六立明川府飢民一千六百四十三口折米三十八石十二斗一升○設粥折米一石一斗六升零○救急折米三石十三斗三升鹽一石二斗四升零醬一石十四斗三升零藿四同二十注之六立鏡城府飢民二千七百二十二口折米六十七石四斗四升○設粥折米二石零○救急折米六石二斗九升零鹽一石十三斗四升醬八斗二升零藿五同二十二注之二立富寧府飢民四百二口折米九石八斗九升○設粥折米四斗七升零○救急折米二石十斗一升鹽四石二斗九升零醬八斗零藿四十注之二立茂山府飢民七百九十一口折米十九石三斗七升○設粥折米九斗六升○救急折米九石六升零鹽十一斗三升醬七斗九升零藿一同二十九注之一立會寧府飢民一千五百八十七口折米三十九石五斗三升○設粥折米六斗二升零○救急折米九石四斗七升鹽二石七斗八升零醬四斗三升零藿八同十一注之七立鏡城府飢民六百九十四口折米十八石七斗七升○設粥折米八斗七升零○救急折米二石十一斗六升零鹽三升零醬十一斗二升零藿二同十二注之二立穩城府飢民九百八十一口折米二十五右二斗七升○設粥折米五斗九升零○救急折米六石三斗零鹽一石十斗七升零藿三同三十二注之二立慶源府飢民五百七十七口折米十四石八斗○設粥折米一石三斗零○救急折米七石十四斗五升鹽八斗六升零藿一同七注之七立慶興府飢民八百五十二口折米二十二石二斗二升○設粥折米六斗七升零○救急折米六石五斗七升零鹽一斗零醬九斗零藿一同四十一注之六立城津鎭飢民四百二十六口折米十石十二斗二升○設粥折米三斗零○救急折米一石二斗四升零鹽三斗九升零醬四斗二升零藿四十二注之六立已上飢民一萬三千二百三十五口分給折米三百二十九石七斗一升設粥折米八石十四斗七升零救急折米六十四石二斗一升零鹽十四石七斗七升零醬十石六升零藿三十六同四十九注之七立
정조 13년 · 강
咸鏡監司李秉模以南關四月朔終巡分賑饑口穀數馳啓
정조 13년 · 목
狀啓以爲各邑去月終巡分賑狀今玆齊到而飢口之比中巡加付又爲一百九十三口以飢口穀數列錄而初中終三巡飢口穀數亦爲通計都錄出已上開坐于後今見麥秋姑遠民勢益艱而本道農業各自爲力絕無傭賃資活之路故雖是丁壯亦不得不察其緩急略略追付端川府四月終巡飢口五千三百九十九折米一百三十三石四斗二升○粥造米七石二斗九升零太五石五斗九升零鹽十斗七升零○救急折米十石六斗六升醬一斗一升鹽十七石十四斗九升零甘藿十二注之利城縣飢口一千七百九十二折米四十七石四斗三升○粥造米一石十一斗八升零太一石十一斗八升零鹽五斗二升零○救急醬十一石十四斗二升北靑府飢口三千三百三十六折米八十三石六斗三升○粥田米三石五斗零太三石五斗零鹽七斗三升零○救急折米二石十一斗五升洪原縣飢口一千四百四十七折米三十七石八斗○粥造米一石六斗七升零太一石六斗七升零鹽一斗四升零○救急醬四石十二斗三升零咸興府飢口二千六百六十折米六十五石五斗八升○救急折米四斗六升醬五石五斗一升零定平縣飢口一千六百九十七折米四十二石○救急折米二斗二升永興府飢口四千六百二十七折米一百十七石三升○救急爋造三十石十二斗七升鹽三十石十二斗七升高原郡飢口一千三百八十三折米三十四石十一斗一升○救急折米三斗五升醬四石九斗一升文川郡飢口一千一百四十三折米二十八石十二斗四升德源府飢口七百十四折米十八石二斗九升○救急折米六石二斗一升鹽一石六斗四升零安邊府飢口一千四百五十九折米三十五石一斗一升○粥造米三斗一升零太三斗一升零鹽二升零已上飢口二萬五千六百五十六折米六百四十二石十一斗四升粥造米十石九斗七升零田米三石五斗零太十二石二斗七升零鹽一石十斗零救急折米二十石五升醬二十六石十一斗九升零鹽五十石四斗零爋造三十石十二斗七升甘藿十二注之南關三巡合飢口七萬六千一百十五折米一千九百十一石十三斗九升粥造米十六石九斗七升田米二十石九斗七升零太三十三石九斗一升零鹽四石三升零醬八斗五升零甘藿五十九注之救急折米六十四石八斗八升零醬九十三石四斗九升零鹽一百四石十一斗七升零爋造四十八石八斗三升甘藿十二注之
정조 13년 · 강
召見承旨于重煕堂
정조 13년 · 강
詣睿源殿展拜仍詣景慕宮齋宿
정조 13년 · 목
具遠遊冠絳紗袍乘輿出春塘臺幕次政院啓言今日動駕時別侍衛不可不備員而兵曹判書鄭好仁謂有情勢不卽入來請牌招允之仍敎曰兵判茍欲處義何去而出宮時始爲煩瀆乎政院之不爲措辭請推極爲未安該房承旨從重推考好仁違召敎曰兵判牌招啓辭批下之前經先出牌以至違牌傳旨之捧入當該承旨竝遞差前望單子入之前望以徐鼎修及洪仁浩批下仍出靑陽門降輿乘輦由弘化門至宮洞口降輦乘輿入齋室少頃改具冕服就版位行展拜禮仍詣宮內奉審省器訖還齋室改具遠遊冠絳紗袍詣省牲位省牲還齋室仍爲親押香祝承旨李秉鼎啓言近來諸臣言事之疏聖批未下之前例不得頒布諸承宣亦不敢向人說道而若或値齋留院之時則廷臣之適到院中者間多取見流布外間臣意則自今以後留院言事之疏在院承旨外無敢取見事嚴飭似好矣敎曰卿之所奏甚爲得體以此出擧條定式召見本宮提調尹塾行肄儀
정조 13년 · 강
遞承旨洪仁浩以南鶴聞代之前望也
정조 13년 · 목
仁浩以病許遞故也
정조 13년 · 강
遞工曹參判成德朝戶曹參判李亨元
정조 13년 · 목
敎曰各陵端牛祭修改戶工曹堂上當以兼獻官進去而其中工曹參判成德朝年近八十戶曹參判李亨元擧案懸病本職竝許遞後日政差出使之推移進去尋敎以工曹參判口傳差出以李得臣爲之
정조 13년 · 강
大司憲李聖圭陳疏討逆仍爲乞遞賜例批
정조 13년 · 강
命東伯北運穀觀勢裝送
정조 13년 · 목
咸鏡監司李秉模狀啓以爲本道西穀之請蓋出於萬不獲已而西關事勢旣有同病之憐則恐無望於移彼補此之恩而臣於到營以後南關穀簿及戶口逐邑較量略略排比則非不艱乏而庶或不至於絕巡故方欲據實登聞仰寬西顧之念及奉關辭又知其爲劃出於西民應分之中則不可不急速往復俾除彼道輸轉之苦以不爲往受之意文移于關西道臣至於平康所劃五百石則且念該縣穀簿似未必割出當分之內則稍觀本道各邑動靜定其取捨亦不爲晚毋論受來與否追報於備邊司計料敎曰狀辭旣如此爲東民甚幸觀勢裝送之意令廟堂三懸鈴知委於東伯處
정조 13년 · 강
咸鏡監司李秉模以南關中巡分賑飢口穀數馳啓
정조 13년 · 목
該監司狀啓以爲今月中巡分賑狀今玆齊到而飢口之比前巡加付又爲四百六十七口本道四五月卽他道三四月也民間飢事政在極艱之會而就食他邑之民亦多有次次還接於本土故使之察其緩急略略加抄而飢口穀數開錄于後端川府四月中巡飢口五千一百三十九折米一百二十七石二斗一升○粥田米五石十斗二升零太五石四斗二升零鹽五斗一升零醬一斗一升藿十二注之救急折米四石九斗三升零鹽十七石一斗九升零利城縣飢口一千七百五十九折米四十六石七斗二升○救急醬十一石十斗九升北靑府飢口三千三百十三折米八十二石十三斗四升○粥田米三石四斗六升零太三石四斗六升零鹽六斗六升救急折米二石五斗三升鹽六石九斗三升零洪原縣飢口一千四百四十七折米三十七石七斗八升○粥造米一石六斗七升零太一石六斗七升零鹽一斗四升零救急折米五斗八升零鹽四石十二斗三升零咸興府飢口二千六百二十五折米六十四石八斗三升○粥造米一石五斗九升零太一石五斗九升零鹽三斗一升零救急折米十四石四斗鹽五石三斗七升零定平縣飢口一千七百三十折米四十二石十四斗二升○救急折米一斗永興府飢口四千六百五十折米一百十七石九斗五升高原郡飢口一千四百十二折米三十五石七斗三升○救急折米四斗六升醬四石十斗六升文川郡飢口一千一百五十折米二十九石三升○救急爋造七石十斗一升德源府飢口七百三十二折米二十二石九斗一升○救急折米六石九斗醬一石六斗九升零安邊府飢口一千五百五折米三十六石一斗五升○粥造米二斗八升零太二斗八升零鹽一升零救急折米一斗四升零爋造十石五升鹽十石五升都已上飢口二萬五千四百六十三折米六百四十二石五斗七升粥造米三石五升零田米八石十四斗九升零太十一石九斗四升零鹽一石一斗五升零醬一斗一升藿十二注之救急折米二十八石十斗六升零鹽五十一石八斗零醬十七石十三斗四升零爋造十七石十斗六升
정조 13년 · 강
遣承旨詣受香所奉審摘奸
정조 13년 · 강
召見承旨于誠正閣
정조 13년 · 강
召見持原任大臣閣臣及藥院提調干誠正閣判府事徐命善領敦寧洪樂性判府事李福源李在恊右議政蔡濟恭提學金▣秀檢校提學吳載純原任直提學鄭民始檢校直提學徐有傍直提學金憙原任直閣金載瓚徐鼎修直閣李晩秀原任待敎尹行任待敎金祖淳藥院都提調金熤提調尹塾
정조 13년 · 목
承候來待故也○判府事徐命善曰臣於朝廷事不敢有所干涉而第於時偉加棘之命不能無憾以時偉之負犯豈可一日容貸嚴鞫正法斷不可已矣領敦寧洪樂性曰時偉負犯何如而只施加棘之典豈非失刑之大者乎判府事李福源曰當此月豈忍一味㴠貸快正王法在所不已矣判府事金熤李在恊曰如此劇逆豈可假息於覆載之間惟願速賜處分右議政蔡濟恭曰國人皆曰可殺又曰見可殺然後殺之殿下旣見其可殺豈可止於加棘之典耶伏願快從三司之請焉予曰國言云云姑舍是時偉烏得無罪乎以渠陰譎頑慝之性雖家間豈不容惡嘴耶且國言之外多有可殺之罪則何必以國言有無爲渠斷案耶大抵以渠地處得此於梁楚者死有餘罪予於鞫問之請非不欲從之而旣曰國言則立證無人此所以至今拖到也然而以無立證之人故渠敢自同於䵝昧而人心訛惑愈往愈甚視若偏私所係將致半世之濡梁故不得不有此加棘之擧予意蓋有所以自今以後世人當有解惑之道耶予之此擧只欲使世人釋然開悟無如前日之爲者卿等宜各知之又曰近日臺章之事關前例懲討一未掛眼疏入問其措語無他尾陳新語則直以當下批留置啓板爲敎不但承史之所知廷臣抑亦稔聞矣以是字句下語都不致察日前適因疏本謄入之軸至兪鉉章疏有大礙眼太驚心之句卽進毒二字也此豈特前後疏章之所未見聞眞有是事渠若的知是豈插入於行語口頭乎請對可也伏閤可也近來廷臣全沒敬愼之義往往有語不擇言不稱之弊習而至於此事關係莫重予猶一看瞠然況卿等乎旣見此二字則宜覈虛實有無而適因連日坐齋今始見卿等有此詢問矣濟恭曰時偉窮凶之罪固大夫國人之皆曰可殺而至於兪鉉章疏中二字看來不覺骨顫心掉疏出之後連値齎日雖不得卽請窮覈而此事不可但已渠若有明知的見之可以實其言者則臣等雖伏閤庭請宜無所不爲而如不然則渠之妄言之罪亦當至何境乎雖然臺諫體重以疏語直爲拿鞫國體亦涉如何臣意則先爲緘問見其仰對然後向後事可以決處矣命善樂性曰此是何等關係而只以緘問問之乎臣意則兪鉉章與宇偉一體嚴鞫得情斷不可已也福源在恊曰雖以告變言之告者與被者同問然後可以覈實正罪臣意則兪鉉章固當問之而疏中指嗾與受嗾者皆當問之矣金熤曰懲討之章前後何限而此二字今始初見萬萬驚心俄於朝房與諸大臣已有酬酢先爲覈問後加處分恐無不可矣敎曰渠之爲人曾所見之及登臺選爲之悶憐今番二字之肆然用之決知其虛謊無識而究其本事關係豈但曰至重至大乎然則有其實則期於覈其實而後已否則無論沒覺與否渠之罪合置何辟乎先問於渠次第有處分亦未必不可卽令該房承旨問於渠處以啓
정조 13년 · 강
掌令安鼎大持平權中憲朴瑞源正言兪鉉章等聯箚命鉉章絕島定配鼎大等畿沿散配
정조 13년 · 목
箚略曰賊偉荐棘之命有若磨勘者然此非所望於聖明者也妖媪之斷乳賊醫之進毒非獨渠輩之自辦是乃宇偉之陰嗾臣謂時偉嚴鞫得情賊宇醫媪一竝明正典刑○政院啓言問于兪鉉章處則以爲毒字毒熱之毒非別般毒物臣只知毒與熱之一般聯箚時與諸臺相議而用之此莫非臣固陋無識之致云矣敎以豈忍汚口泚筆而所關何如則亦何以此爲顧乎單說進毒二字與妄進毒熱之意不啻楚越況年前批旨備說不得不用之由則所謂毒熱云云猶不敢更用況進毒二字乎沒覺自沒覺所重自所重此等處如或一毫泛過其可曰有國有君亦其可曰生道殺人乎今則渠之無知而誤書渠旣自服然揆以國體不可以問啓例一番査問而止若欲如法究問則徒累王府兪鉉章本職爲先遞差絕島限己身定配以他臺聯箚用渠疏二字爲拕引推諉之計此則不然爲今日臣子聞此二字出於章奏此何等莫重莫大之事而登時迭造齊聲以請覈其實卽天理人情之所不容已而乃反效嚬鉉章無難插用於轉語此何意思此何道理其委折亦卽問啓於聯箚臺臣○政院啓言問于安鼎大權中憲朴瑞源等處則以爲臣等學識蔑劣毒之一字專昧字義之不襯無難書進之罪萬死猶輕云矣敎以見此二字認爲合用而用之云云則貽羞而已何足多費辭敎乎然莫尊者國體莫嚴者臺風欲付不屑之科以啓無窮之弊則甚非爲世道之本意問啓臺臣本職遞差畿沿散配○禁府以兪鉉章珍島郡金甲島限己身定配啓敎以許多絕島何必送之金甲島殆若與趙時偉替番交代者然乎卿則推考更定配所一邊入啓一邊押送○禁府以兪鉉章康津縣薪智島限己身定配安鼎大仁川府權中憲通津府朴瑞源南陽府竝散配啓
정조 13년 · 강
命刑曹參議李義綱重推平安監司鄭昌聖越俸一等
정조 13년 · 목
承旨金載瓚啓言卽伏見刑曹啓目判下者其中一度年月下三堂着銜而參議則具書姓名又復着銜大違格例修啓三堂均有不審之失請幷推考從之敎以此皆倩手着銜之致尋常奏御文字猶不敢乃爾況大辟重案乎稔知手病容有可怒當該堂上從重推考○承旨李書九啓言伏見平安監司鄭昌聖祥原郡殺獄罪人金寬玉査啓狀本則干連廉校崔昌極之昌字以倡字書之與原案相左而該曹承訛一例書入莫重獄案有此不審之失當該道臣及秋曹堂上請竝推考從之敎以死獄宜所致愼干犯無異元犯忽地如是改名者萬萬未安然則聖字亦當改以檉字乎事未前聞當該道臣越俸一等
정조 13년 · 강
左議政李性源陳疏賜批
정조 13년 · 목
疏略曰伏蒙恩暇來省先壠榮及賜奠幽明銜結曷有其極始擬卒事之後進承玉候此際得見前掌令鄭澤孚疏語聲討臣勘斷臣無復餘地驚怖危懍之極不敢冒進輦轂之下徑還郊次伏想我殿下閱旬齋居聖慕如新之際大臣閣臣次第登筵各伸下忱而臣獨情事悲切蹤跡窮蹙聸望修門魂神飛越至於所帶相職之決難冒居不惟臣自知實亦聖鑑之所燭伏乞亟遞臣議政之任仍重加譴何以謝人言批以伺釁敲撼加之以䵝昧之誣卽近日黨私中一事勉出而後已筵敎屢有及之卿亦想已承聞今若任卿行止俾解相職自此孰肯爲今日大臣乎予不多言所期惟在上所謂勉出二字卿須亟斷辭章當日登道仍卽造朝仍命遣史官傳諭與之偕入○敎曰所住距京堇爲一舍在卿宰時猶慮廚傳直送命牌況農時偕來留連之弊乎左相所住處進去史官自持飯附奏以書啓爲之勿以狀啓從縣道上送事分付史官處何時進去尙無書啓當該注書沈象奎汰去他史官進去○假注書沈象奎狀啓以爲敬奉聖諭馳往傳諭于楊州南面蘆原中契佳谷左議政李性源所住處則以爲臣孼由自作何暇尤人至於臺疏中數句萬萬非爲人臣者所可忍聞況其聲討至嚴勘斷方嚴臣何敢蹲據重任晏若無事重犯無忌憚之科近臣儼臨偕來有命眷顧之恩去益勤摯顧臣職名上關國體憑恃冒沒萬無其路逋慢之罪尤無所逃而史官相守益增惶悶伏乞亟命收還仍許遞改云矣批以朝因箚批略示期於勉出之意斷當準此言踐此約而已不須多誥卿其諒此斯速復路莫負延佇之意事更遣史官傳諭期於偕入造朝與入城間行期亦卽知入
정조 13년 · 강
判義禁韓光會同義禁尹師國聯疏賜批
정조 13년 · 목
疏略曰噫嘻時偉窮兇極惡之罪凡有血氣之類莫不扼腕張膽誓不欲俱生者八域而一心也四載而一日矣爲今到底盤覈之道惟在拿鞫一着而今玆島棘之典雖曰自近而遠從輕而重其爲逆節之未究常刑之莫施猶復前日則其自近而遠者乃所以益無窮覈之期而殆若以此勘斷者然向所謂重之者乃反所以輕之也王言渙發渠罪益彰若將有感悟之幾而乃反爲因循之歸畢竟處分止此而已則王綱益隳輿憤轉深天下寧有是哉且況宇鎭向有錢貨交通之事今使同處一島則暗地和應勢所必至方來之憂庸有其極伏願亟寢時偉移置之命竝與宇鎭醫媪一體拿來嚴鞫得情明正典刑批以勿煩
정조 13년 · 강
同義禁李獻慶陳疏賜批
정조 13년 · 목
疏略曰項於夜將分之際伏見島置罪人時偉移置濟州加棘之命愕眙失圖忠憤倍激噫嘻痛矣逆醫妖媪猶是枝葉凶宇逆偉乃是根本顧聸他日之招自服於鞫庭非逆而何定號太早之說旣發於稠坐則非逆而何殿下雖以無證質爲敎而大夫國人皆曰可殺則證質之明白著顯孰有過於此乎近年以來亂逆層生枝上生枝種下生種莫不由於誅討之不嚴則恐有乖於生道殺人之義而反以啓奸軌之心長禍亂之本也伏願廓揮乾斷宇偉及醫媪諸賊一倂拿致王獄嚴鞫得情夬行天誅批以勿煩
정조 13년 · 강
修撰柳文養陳箚賜批
정조 13년 · 목
箚略曰以時偉之罪犯亟宜設鞫夬伸王章而四載伈泄之餘忽下移配之命有若尋常罪謫之以此究竟者然揆以刑章萬萬乖當伏乞特寢移配之命亟允設鞫之請批以勿煩
정조 13년 · 강
遞承旨徐龍輔以韓晩裕代之前望也
정조 13년 · 목
政院以龍輔不爲仕進啓請牌招敎以近日久不仕進可知其情理之難强許遞前望單子入之待下批牌招察任
정조 13년 · 강
命參判金頤柱夫人尹氏處輸送衣資宴需
정조 13년 · 목
敎曰參判金頤柱夫人尹氏卽先朝外孫婦也回甲在再昨事係稀有宜有別示記存之擧令該曹衣資及宴需輸送仍令郞官存問以來
정조 13년 · 목
敎曰旣點下於前望中蓋欲洗而用之但當嚴畏竭蹶而已觀此政院啓辭以將官窠過限不擬有請推之擧可知其欲爲引義人言果因何許事端而人鬼生死關頭曲示幻鬼爲人之路則是豈雜之以人事調處乎況武將自別當學裹革之義俗所謂文宰輩處義焉敢效尤御營大將李邦一從重推考將官斯速差出更勿敢以如此如彼生意容說事牌招聽傳敎申飭
정조 13년 · 강
削修撰柳文養金載翼職
정조 13년 · 목
敎曰玉堂下吏敢於王大妃殿掖隸有此刃剌之擧聞甚驚悚行公玉堂無一言執奏又不引咎萬萬駭然爲先削職令該府拿問定罪元犯出付攸司嚴刑取服首吏以下館吏等令該曹嚴覈仍令刑判持草供以待○禁府以前修撰柳文養金載翼原情啓請議處允之尋敎曰拿處玉堂旣命削職放送○刑曹啓言玉堂書吏琴德徵處推問則以爲渠往花開洞妓女家與所親別監千道文說去說來轉成鬪閧千哥抽拔渠刀子欲刺故渠奪刀擬刺恐嚇之際千哥左腋果爲衣穿肉傷云首吏池潤㴠等處推問則以爲德徵性本悖惡種種作梗每每戒飭終不知悛故擧訴除汰者亦數三次矣今十四日以後聞德徵與掖隸起鬧相鬪至於抽刃之境云故不勝驚駭而恐有作隻之慮且當此時未卽摘發云矣德徵施以杖流之典潤㴠常時不能檢飭多日掩置尤爲可駭其他諸吏亦有掩覆之罪請竝嚴勘敎以元犯定配首吏加杖定配則收贖諸吏如已決杖竝嚴飭放送
정조 13년 · 강
召見兵曹判書李文源刑曹判書沈頤之于誠正閣
정조 13년 · 목
予謂頤之曰在昔先朝先卿以秋判屢經入侍卿又以見職登對事甚稀貴矣先朝倦勤之年以文案之浩繁妨於遍覽故先卿每以擧條陳達卿亦以擧條仰奏好矣頤之曰若以擧條仰達則罪人生死之際不無擅便之嫌矣予曰何必爲嫌也謂文源曰景慕宮蓮池疏濬未雨前能爲訖役耶文源曰臣歸路冒兩矣予曰雖値適然而濬池卽兩殆若有驗久旱之餘誠爲多幸矣
정조 13년 · 강
有政吏曹判書李坤兵曹判書李文源進
정조 13년 · 목
以徐龍輔爲吏曹參議崔昌國李顯默爲掌令李基恒宋俊載爲持平金孝眞爲正言金熙朝李晴爲校理李太亨李貞運爲修撰洪義浩爲敦寧都正義浩新望也鄭好仁爲知事趙心泰爲兼訓鍊都正白恒鎭爲宣傳官恒鎭初仕也
정조 13년 · 목
政院以有隣有來待之命而謂有身病不爲入來啓請推考仍卽牌招允之敎以久任之法猶在於度支惠局以廿餘朔行公爲瓜限者已萬萬無義疏旣承批況於莫重獻御物件有下敎事使之來待則來到闕外如是逡巡國體所在極爲未妥戶曹判書徐有隣爲先越俸一等更加申飭行公○政院以有隣違牌例捧推考傳旨更請牌招敎以傳旨勿施以前牌催促○政院以有隣來待啓命入侍
정조 13년 · 강
命安州牧及金川郡被燒人戶另加顧恤
정조 13년 · 목
平安監司鄭昌聖狀啓以爲安州邑部南塘里出身金興麟等一百二十一戶全家燒燼而人物幸免爛傷米穀空石等物爲先優給烟戶雜役一倂除減大戶小米各九斗中戶八斗小戶七斗以會付耗穀依定式題給請令該曹考例會減敎以原恤典外另加顧恤畢奠接後形止卽爲狀聞令廟堂申飭行會○黃海監司李洪載狀啓以爲金川江北面助邑浦里寡女趙召史等七十六家一時延燒人物幸免燒死其他顧恤之方令本官另加顧恤大戶小米各九斗中戶八斗小戶七斗殘戶六斗獨戶五斗以管餉會付穀題給請令該曹依例會減改構時役糧每戶小米五斗空石十立亦爲助給敎以依安州例令廟堂郞爲行會
정조 13년 · 강
咸鏡監司李秉模以南關五月朔初巡分賑飢口穀數馳啓
정조 13년 · 목
狀啓以爲今月初巡分賑狀今兹齊到而飢口之比終巡減數爲一百九口飢口穀數開坐于後○端川府五月朔初巡飢口五十三百八十一折米一百三十二石十二斗七升○救急折米五石九斗八升零醬十八石五升零甘藿三十注之四立利城縣飢口一千八百一折米四十七石七斗二升○救急醬十二石一斗北靑府飢口三千三百六十五折米八十四石二斗○粥田米三石五斗四升零太三石五斗四升零鹽六斗七升零○救急折米三石四斗三升醬六石十斗九升零洪原縣飢口一千四百四十九折米三十七石八斗六升○粥造米一石六斗七升零太一石六斗七升零鹽一斗四升零○救急醬四石二斗四升零咸興府飢口二千六百七十七折米六十五石十二斗一升○粥田米五斗二升零甘藿人注之人立醬一斗七升零○救急醬二石二斗八升零鹽三石二斗四升零定平縣飢口一千六百四十八折米四十石十一斗六升○救急折米七石四斗八升零鹽六石八斗八千零永興府飢口四十五百九十六折米一百十六石三斗三升高原郡飢口一千三百六十二折米三十四石三斗八千○救急折米一斗二升醬四石八斗一升文川郡飢口一千一百三十二折米二十八石八斗一升○救急燻造三石十一斗六升鹽三石十一斗六升德源府飢口六百七十九折米十七石四斗四升○救急折米六石一斗四升零醬一石五斗三升零安邊府飢口一千四百五十七折米三十五石六升已上飢口二萬五千五百四十七折米六百三十九石十四斗四升粥造米一石六斗七升零田米三石十斗七升零太四石十二斗二升零鹽八斗一升零醬一斗七升零甘藿八八注之八立救急折米二十二石六斗七升零醬四十九石十斗四升零鹽十三石七斗九升零爋造三石十一斗六升甘藿三十注之四立
정조 13년 · 강
慰諭御史鄭大容以北關分賑飢口穀數馳聞
정조 13년 · 목
狀啓以爲內下賑資分棑兩巡昨年十二月先給一巡撤賑前更給一巡之意前已登聞而北俗最重端陽故知委各色以今月初三日分給別賑俾作酬節之資而椒木所換田米四百三十六石十一斗二升五合內前巡用下二百八十九石十四斗二升今巡所入三百四十二石九斗三升較遺在加下爲一百九十五石十二斗二升五合故元賑穀推移充補計料分給人口與穀鹽醬藿數爻開錄于後○吉州牧飢民二千五百六十口田米六十三石十四斗九升○炊飯田米三石十斗三升鹽一石十斗六升醬三斗六升零藿五同四十注之零明川府飢民一千六百四十八口田米三十八石十四斗○炊飯田米二石三斗三升零鹽一石一斗四升零醬六斗六升零藿四同三十注之零鏡城府飢民二千四百六十七口田米六十石七斗三升○炊飯田米三石十一斗一升零鹽一石九斗六升零醬三斗七升零藿五同三十四注之零富寧府飢民四百二口田米九石八斗九升○炊飯田米九斗四升零鹽四斗零醬三升零藿一同零茂山府飢民八百四十九口田米二十石十二斗六升○炊飯四米一石四斗一升鹽八斗四升零醬一斗五升零藿二同零會寧府飢民一千六百二口田米三十九石十斗一升零○炊飯田米一石十四斗九升零鹽一石一斗零醬二斗三升零藿四同二十注之零鍾城府飢民六百九十四口田米十八石七斗七升○炊飯田米十二斗零鹽六斗九升零醬十二斗二升藿二同二十二注之穩城府飢民四百八十一口田米二十五石二斗七升○炊飯田米十一斗九升零醬十二斗二升藿二同二十二注之慶源府飢民五百四十七口田米十四石七斗一升○炊飯田米一石六升鹽五斗七升零醬一斗五升零藿一同三十八注之零慶興府飢民八百五十三口田米四十二石二斗五升○炊飯田米一石五斗二升零鹽八斗五升醬一斗六升零藿三同零城津鎭飢民四百二十六口田米十石十二斗二升○炊飯田米六斗一升鹽四斗二升零醬七升藿一同零已上飢民一萬三千五十六口分給田米三百二十四石十斗炊飯田米十七石十四斗三升鹽八石七升零醬二石五斗三升零藿三十三同四十一注之零
정조 13년 · 강
命罪人閔敬顯嚴刑遠配
정조 13년 · 목
刑曹以罪人閔敬顯更推啓言土地買賣決是渠指揮而游辭納供隱然諉之於金守海藉賣肆氣卽渠死罪則只以錢土一款歸之於藉賣其外隱情終不吐實請更加嚴訊期於取服敎以渠處地如能一分小心豈有公然被逮之理事旣現發屢被訊推而一味游辭半吞半吐渠罪狀可謂罔赦然旣經屢次之刑逮囚亦已許久庶懲逆孼跳踉之習閔敬顯身加刑一次出付畿營別定將差押付配所配所則以遠地或絕島中磨鍊嚴飭該道伯處俾無敢恣意行惡彼隻物件果已推去與否査問草記莫非渠子之罪鄕居之閔養顯未必與聞渠子薄竄猶未足以懲其負犯且居謫行止聞極駭怪眞所謂無奈也難化也至於父子竝配事涉如何養顯發配分揀閔致和移配北關遠地○義禁府啓言丹陽縣定配罪人閔養顯放三水府定配罪人閔致和移定配所於茂山府允之
정조 13년 · 강
命高山前縣監尹行醇照律安徐
정조 13년 · 목
刑曹以高山前縣監尹行醇原情啓請上裁敎以議處又啓言吳熙顯之不恭於邑倅可見頑濫之習吳彥弼之悖慢於官庭尤著獰悍之性所受杖數不違典則而遘癘之說亦出渠之至親之口則彥弼之死不可全諉杖毒今此熙顯滿紙供辭無非誣辱萬萬痛惋已經處分今無可論以該倅言之當初事端旣在熙顯則不治其子罪及其父難免不審之失請以此照律敎以該倅之不審從他不審凌犯有關風化吳哥尙在配所則猶可議此不審之律彼亦蒙宥此亦宜恕照律安徐又因前忠淸監司洪檍燕岐成希益擊錚査啓啓言洪聖烈則以侍從臣之子與常漢有間則判下嚴査之下飾詐納招及其邑報丁寧之後同參掘塜始乃自服者極爲巧慝請各別嚴刑後邊遠定配事分付成希益則啓達文字何等嚴重而棺上踴躍荷斧斫棺等說構虛登聞者亦極無嚴分付道臣各別懲治燕岐前縣監趙好彥斗護訟隻瞞報營門之狀極爲駭痛移義禁府處之從之
정조 13년 · 강
開城留守李致中以擊錚人鄭召史山訟査啓
정조 13년 · 목
狀啓以爲鄭召史卽逋逃吏白豹采之兄嫂也渠擊錚原情中豹采與徐昌道四年起訟五度見落前後守臣摘奸圖形備盡詳覈而輒置落科以豹采葬兄之地壓臨徐墳龍脈故也今番又使摘奸則與前後圖形少無差錯蓋豹采多負公貨隱避不見其兄有采隱置其弟且落訟後久不掘移而適値藏刑無可施之罰渠是業武故施以治軍校之法則豹采突入訟隻家拔劍欲刺爲人所執仍卽嚴囚臨歲姑放則族送其嫂誣岡天聽尤極痛惡此不嚴治無以懲吏習且落訟而不現者狀聞後官掘自是法典依此例掘移鄭女誣罔之罪科治計料○忠淸監司權欕狀啓以爲因保寧金孝奉上言有査處之命矣金啓元孝奉旣是辛亥後良產則徵索貢膳有違法意而前旣勘律今無更論孝奉則其祖其父旣爲金啓元之廊下奴子渠雖從良分義自別而初旣構呈至於刑配而侵辱其旣骨之親斥呼兒名略無顧藉則啓元之宥還故土不欲與孝奉比屋居生不使其奴屬比肩雇役其情可慽追呈官家欲治其罪亦似無怪而孝奉作此冒濫登徹之擧自賣其家而謂之啓元之毀撤自移近村而謂之啓元之屛逐三名次知之旋放謂之五人滯囚而將死節節飾詐且其誣岡天聽之罪不可仍置別加科治計科
정조 13년 · 강
遣承旨馳詣受香陵寢奉審摘奸局內諸陵一體奉審
정조 13년 · 목
假注書兪漢寓書啓略曰敬奉聖諭傳諭于左議政李性源所住處則以爲臣略控危甈之情敢冀體諒之恩不自意史官臨宣聖諭示之以勉出申之以復路奉讀未半涕血交逬使臣苟有一分可强之勢則豈敢逡巡而職名未卸轉動無望旣不敢冒入城闉又不敢偃處郊廬今方坐待天明進伏路次店舍而數日以來重患似痁之症寒熟交作食飮全廢容俟少歇更當猥入文字云矣批以予則不修邊幅箚答啓批一直以勉出二字緊說而已意謂卿亦體予意不作例讓擧措矣及見再度附奏未見有一分感悟之意卿之待予不及予所待卿遠矣大抵冒出不愧國耳之義深引反涉坐要之嫌明知其必不解如是相持何太相反於平昔規模乎再疏云云尤萬萬不可卿須卽日入來聽予面諭事爾其更爲傳諭期於偕入○政院啓言議政府錄事來言左議政李性源以爲伏見史官再次書啓批旨惶懍罔措進伏城外恭俟嚴誅云仍納命召何以爲之敎以卿須思之若以坐要爲嫌則店舍一也城外一也何如是多作層節一向困我乎亟體前批云云卽爲入城造朝事更遣史官傳諭仍傳命召○假注書鄭履綏書啓略曰敬奉聖批傳諭于左議政李性源所住處則以爲再控附奏屢犯違逋批旨之下震懍罔措走伏城外恭俟嚴誅不意史官又傳聖諭誨責蓋勤感泣惶隘不知攸出謹當冒萬死進登前席畢暴衷懇云矣
정조 13년 · 강
召見左議政李性源于誠正閣
정조 13년 · 목
予曰箚答啓批已悉予意而諫疏論列卽近日黨私之習若以此許解卿職國體事面俱不成說卿今入來亦爲多幸矣性源曰爲人臣聞此說何敢爲晏然之計乎臣之父子受恩罔極若有一毫偏私之心天必殛之此則聖鑑之所俯燭而臣之乞免非但爲人言也近年以來精爽日益消亡疾病日益沈痼雖欲强策其勢末由此非敢飾辭例讓終始生成之澤千萬泣祝予曰卿之去就不輕今旣造朝更何可容易許解乎性源曰有難愼之時有輕易之時前領相卽蒙許解之恩矣予曰此與前領相事有異若以此事任卿解職則此後或有小於此之事人皆欲攻逐是豈成說乎今者靳許亦可爲塞源之道矣又曰兪鉉章事誠變怪矣直以進毒二字無難書陳寧有如許事乎性源曰伏聞處分似出於不以人責之之聖意而大抵國言專指宇偉不可不卽遠究覈以慰八方悲冤之情矣予曰悲冤非特在此矣仍命退
정조 13년 · 강
遞承旨金載瓚趙衍德洪仁浩以金光默洪文泳尹㬦代之前望也
정조 13년 · 목
懸病及請牌承旨許遞故也○文泳以方在罷散遞㬦以違召罷前望入之以李家煥曹遠振批下遠振尋以在外遞前望入之以申耆批下
정조 13년 · 강
飭諸道雨澤區別以聞
정조 13년 · 목
因全罷監司尹行元農形雨澤狀啓敎曰今番所得雨澤旣甚周洽本道亦然乎向見嶺伯狀本比本道頗緊望伊後見東伯狀本比嶺南尤緊諸道所得果皆如何麥農能無後時之歎乎無以營下所見草草登聞遍問列邑論理區別以聞事令廟堂行會
정조 13년 · 강
命三聖祠祭儀問議于內閣及文任諸臣指一回啓
정조 13년 · 목
禮曹啓言黃海監司李洪載狀啓以爲三聖祠節祭致祭時祭品祭式修成册上送而移還安祭本縣旣無其例而謹按五禮儀禜祭條曰歷代始祖及州縣有廟處先告事由移還安祭同惟無玄酒尊云請令該曹稟旨分付矣請依此施行敎曰本祠體貌與崇仁殿一般而箕聖則東來君臨檀君則與堯竝立若稽首出肇造之跡崇奉之節尤合尊敬而近因修祠事祭式祭品意謂有不如禮處使之條列狀聞觀此所進成册果不違所料十二籩豆廟社外歷代始祖廟則各減二豆二籩而本祠籩豆獨用廟社例可知釐正之本意然則牲用二品有何可倣祝式與笏記第一二位直書無別稱此亦可訝外此儀節之致祭笏記只有執笏搢笏之語時享時不用祭服而然乎籩之以芥子等四品豆之以醋與醬二品換用應用之品者果何所據乎見行陳設圖式之反不若舊本緣何委折獻官例以地方官爲之有故則鄕任替行云此崇仁殿所無之例典祀兼大祝當以郵官中塡差而以邊將爲之亦甚未妥守祠之人人地何如亦有僕隸等監護之屬乎旣聞祠儀之如是草率豈可一味因偱以此判付卿其詳加講究可以闕問者關問難難決定者問議內閣及文任諸臣自卿曹更爲指一回啓稟處
정조 13년 · 강
命故待敎李崑秀遷葬時給奠床及役軍
정조 13년 · 목
敎曰故待敎李崑秀遷葬時奠床備給役軍量宜題給報該廳以公穀會減事自內閣下諭于京畿監司
정조 13년 · 강
禁府以時囚安聖彬照律啓
정조 13년 · 목
該府以前府尹安聖彬原情啓請議處允之又啓言邊門防禁在所申嚴而使行還渡時延卜軍二名旣已有闕則固當登時捕捉搜覓乃已而沁泄度日致有鳳城將押送之擧已極可駭兩漢所爲雖與私自犯越有異憑藉逗遛之狀旣已現發則不待朝家處分輕先決放亦極疏率以此照律從重論杖一百收贖告身盡行追奪私罪請以此施行允之敎以議減一等
정조 13년 · 목
以擬周群臣賀以二南詩被之管絃推之鄕黨邦國以明先王風俗之美爲表題檢閱金祖淳等十八人次上同等內閣以比較取稟
정조 13년 · 강
遣承旨馳詣永寧殿奉審摘奸
정조 13년 · 강
遞承旨申耆以南鶴聞批下尋遞之
정조 13년 · 목
耆鶴聞方在罷散故也
정조 13년 · 강
遞吏曹參判洪秉纘參議徐龍輔以金文淳李勉兢代之前望也
정조 13년 · 목
秉纘龍輔違召故也
정조 13년 · 강
有政吏曹判書李坤進
정조 13년 · 목
以金憙爲戶曹參判金翊休爲大司諫尹行任爲副校理韓光植爲副修撰
정조 13년 · 강
命民家頹壓恤典區別題給
정조 13년 · 목
因漢城府民家頹壓別單敎以恤典區別題給事分付該廳○賑廳啓言西部全家頹壓五戶南部一戶北部三戶恤典各錢二兩西部完少頹多六戶南部八戶東部四戶北部五戶恤典各布一疋依例題給
정조 13년 · 강
慰諭御史鄭大容以北關賑口穀數馳聞
정조 13년 · 목
狀啓以爲賑民元巡分給外兼受別賑所食加倍到處益勝而還民之最貧者疲於農作飢困之色或甚於飢民另飭各邑加意接濟六鎭諸邑間有驟雨之沾潤各穀向茁而富寧以南或時霏灑而止麰麥之立苗者漸多萎黃目下民情望切一霈輪疾比前稍歇死亡絕少今月朔初巡分賑人口穀鹽醬藿數爻竝開錄于後今巡則旣有別賑故救急不爲擧行吉州牧飢民二千五百五十七口折米六十三石十四斗○設粥折米一石十二斗六升零鹽二斗二升零醬一石十斗五升零藿五同五注之零明川府飢民一千六百四十八口折米三十八石十四斗醬一石一斗四升零藿三同十四注之零鏡城府飢民二千四百六十七口折米六十石七斗三升○設粥折米二石三斗三升零鹽一斗三升零醬一石九斗六升零藿四同四十六注之零富寧府飢民四百二口折米九石八斗九升○設粥折米四斗七升零鹽三升零醬四斗零藿四十注之零茂山府飢民八百四十九口折米二十石十二斗六升○設粥折米九斗五升零藿五同五注之零會寧府飢民一千六百二口折米三十九石十斗一升○設粥折米十四斗九升零鹽一石四斗一升零藿三同十注之零鍾城府飢民六百九十四口折米十八石七斗七升醬六斗九升零藿一同十九注之零穩城府飢民九百八十一口折米二十五石二斗七升醬九斗八升零藿一同四十八注之零慶源府飢民五百七十四口折米十四石七斗一升醬五斗七升零藿一同七注之零慶典府飢民八百五十三口折米二十二石二斗五升○設粥折米六斗七升零鹽一斗零醬八斗五升零藿一同三十五注之零城津鎭飢民四百二十六口折米十石十二斗二升○設粥折米三斗零鹽二升零醬四斗二升零藿四十注之零已上飢民一萬三千五十三口分給折米三百二十四石九斗零設粥折米六石九斗九升零醬七石九斗五升零藿二十六同五注之零
정조 13년 · 강
命宣傳官尹衡東拿處
정조 13년 · 목
兵曹啓言丹鳳門守門將李光漸來言各門盡開而該門門告宣傳官尙不來到云故自本曹催促宣傳官今始開門矣事未前有萬萬驚駭當該宣傳官請令該府拿問處之允之
정조 13년 · 강
命掌令安鼎大等聯箚以例批頒布
정조 13년 · 목
承旨李書九啓言日前聯箚臺臣雖已處分而臺箚體重尙無賜批敢北仰達敎以然則以省箚矣頒布可也
정조 13년 · 강
飭頒祿雜亂之習
정조 13년 · 목
戶曹啓言頒祿法意甚重而近來法綱解弛各司下隸輩攔入官庭少不如意毆打倉屬偸竊閪失罔有紀極衙門之勢力有無分祿之厚薄判異差送臺監蓋欲執法糾察而一任抛棄憲府下屬貽弊倉屬有甚於他司方當漕弊釐正之日宜自太倉爲始申明舊典今朔臺監必以有風力有地望之人另擇劃送至於軍資監竝依太倉例定式監察之臧否倉官之勤慢自本曹廉探或有不謹則臺監條列稟旨倉官登聞嚴勘下屬移送秋曹照法嚴繩如是申令之後各司頑悍之輩逞憾倉屬構捏橫侵之習難保其必無雖或有推治之擧大臣分付外政院及諸上司毋得任意出牌必也往復本曹以爲査處之地如其作拏官門侵虐員役之類無論院隸及上司下屬依古例自臺監所捉囚請以此嚴立科條允之敎以無論上司與否又無論掖屬也閣隸也院隸也先自此等之類隨現重治如是定式之後雖掖隸自本曹先囚禁後草記閣院則竝與官員而論罪政府則雖大臣衙門掖屬猶如是處分況下隸乎不飭之參贊令政府草記勘罪而萬一倉屬輩籍此惟意剋削使微司庶官貧殘吏隸有受困之擧此亦不可不照察處卿曹依此知悉察飭臺監之進去開坐法意何如而縱隸貽弊殆有甚於掖屬及上司下屬淸朝之貽羞誠大矣此後不能察奸之臺監當隨現處分而府屬自本曹亦卽痛繩此乃爲小民除切瘼捧穀之際又或如前操縱倉官姑舍是自卿等難免不飭之責竝須惕念可也
정조 13년 · 강
遞校理尹行任金熙朝李晴副校理李龜雲副修撰韓光植鄭福煥
정조 13년 · 강
命大司諫尹㬦司諫李運彬修撰李貞運李太亨持平李基恒等遞差上疏竝還給
정조 13년 · 목
因㬦等上疏敎曰向以貽慽二字有所下敎伊後頗從容近又忽地復聒依舊是謄錄本事近不誠此已可惑況旣知其不欲聞而無難覼縷寧有如許事理乎苟以趙時偉之島棘事在目下欲請還寢則一二言官之單擧爲說猶之可也今乃蒐輯怪鬼列書名姓惟恐文之不蔓言之不長者尤豈不萬萬寒心乎原疏竝還給仍施遞差之典此後無別般可論之事而復循謬規者雖日上百疏決無賜批之擧以此令三司諸臣知之
정조 13년 · 강
有政吏曹參判金文淳進
정조 13년 · 목
以李秀夏爲司諫鄭觀輝爲持平李顯默爲校理徐美修鄭福煥爲副校理沈興永爲修撰李遇濟李東稷爲副修撰
정조 13년 · 강
以李勉兢爲承旨前望也
정조 13년 · 목
因賓廳日次左右相不得來會啓辭敎以久未爲之待晴從近引接矣以此傳諭
정조 13년 · 강
敦寧都正洪義浩以無敦寧陳疏請遞賜例批
정조 13년 · 목
該府以宣傳官尹衡東原情啓請議處敎以付過放送又以振威前縣令李恒演陽城前縣監李斗源泰安前縣監朴洞原情啓請刑推敎以付過放送又以南陽前府使王漢禎原情啓請議處允之又啓言漢禎地處與他自別則韓灌之符同族宦殺越人命何等驚駭而檢狀中只論獄理宦竪交通初不聲罪者極爲駭然請以此照律杖八十收贖奪告身三等允之○刑曹啓言罪人朴瑀酌配有命而臣等之不敢奉承前後無異請仍加嚴訊期於輸情敎以依判下擧行又啓言劉廣鐵移送訓局使之棍治劉漢秀放送劉老味嚴刑一次而墓官移牒內被打山直崔大興傷處向完痛症漸差云劉老味姑爲仍囚請待辜限重勘允之
정조 13년 · 강
判府事金熤陳箚賜批仍遣御醫者病
정조 13년 · 목
箚略曰月初浮脹之疾忽發於滯下之餘脘肚膨高腰腿腫大喘息頗促足心麻疼精神昏瞀氣力垂下不識痛在何處而呻吟叫楚蓋醫家所謂不治也伏乞亟遞內局之任仍許長暇批以兼帶藥院之任今姑許副卿須安意將攝仍遣史官傳諭遣御醫看病
정조 13년 · 강
命鴻山縣監金龍柱畿內郡守相換
정조 13년 · 목
敎曰承候往來非但掣肘入廟時以執事有承傳鴻山縣監金龍柱畿內郡守中相換
정조 13년 · 강
有政吏曹判書李坤參判金文淳進
정조 13년 · 목
以徐龍輔爲吏曹參議申光祐爲掌令鄭學耕爲碧潼郡守洪樂性爲內局都提調鄭東觀李太亨爲校理李魯述爲副校理申驥顯李貞運爲修撰尹光顏爲副修撰鴻山縣監金龍柱安城郡守李天穆相換京畿水使單申大謙
정조 13년 · 강
平安兵使趙圭鎭以曉星嶺築城當否回啓
정조 13년 · 목
該兵使狀啓因前郡守李胤馥上疏批旨有第二條問于兵營稟處之命矣發遣虞候張集紹詳審圖形蓋此曉星嶺上有舊城形址俗傳昔爲嘉州時所築而無文蹟可考嶺之元脈自龜城靑龍山來至于嘉山邑基之後而起峯之最高者謂之鳳頭山自鳳頭山回轉起峯者謂之鷲峯築城當自鷲峯始自鷲峯至鳳頭山五百六十五步而可築處不過十步其餘只可設女堞自鳳頭山南至舊曉星嶺一千二百十步亦可只設女堞所謂新舊曉星嶺同是一嶺而舊嶺有舊大路新嶺新開大路舊嶺新嶺相距二百五十七步之間山形非不險峻而地勢稍稍平夷築城設關似不容已自新嶺至鎭西寺後峯四百步亦可築城自鎭西寺後峯至望海山第三峯一千八步竝可只設女堞通計基址二千四百四十步內六百六十七步可以築城而地勢旣高不過丈餘餘設女堞足可防守自望海山第三峯下至山盡處三千六百步稍稍低下至長水灘四百五十步則平地而長水灘卽嘉山定州兩邑溪澗合流成灘處灘之西南有定州七岳山山外大海也灘之東南二路一抵安州一抵肅川捷路丙丁之亂賊不由曉星徑從嶺南間路渡長水灘直走肅川故兵使臣李日躋爲慮前轍設倉募民穀物今至六千餘石前人之處遠可推而見故兵使臣具善行築安州南塘城及宣川左峴關後以曉星亦不可無日後設關之資以餘錢五百兩留置該郡壬寅秋輸置於臣營今此疏請不無意見而如築曉星則又塞長灘間路然後防禦可全今若築城則嶺上可築處外又於望海山第三峯至山盡處三千六百步一連築城而至長水灘四百五十步則地勢淤泥堰畓相雜樹栅設屯以替城堞又於設倉處設置邊將然後關阨鞏固而設置邊將事係創始十九里長城役必經年不敢輕議請令廟堂稟處曉星嶺長水灘地圖圖上備邊司緣由馳啓
정조 13년 · 강
命北道農形雨澤分等狀聞
정조 13년 · 목
因咸鏡監司雨澤狀啓敎曰北關鏡城等諸邑所得雨澤庶或霑潤而吉州等數邑亦能解渴乎念後之雨南北關果皆均霑乎爲北民憧憧一念夙宵豈或少忽目下農形及雨澤區別分等擧槪狀聞事回諭
정조 13년 · 강
放定配罪人李仁坤
정조 13년 · 목
慶尙監司洪檍狀啓鐵原李仁坤初以長鬐縣定配所而該縣到配數過十人依新定式移配彥陽縣敎以元非大事編配夥然放送事分付
정조 13년 · 강
陞差忠愍公林慶業後孫泰遠壯勇營把總特賜軍裝馬疋
정조 13년 · 목
敎壯勇營曰永惟有明總兵官朝鮮國正憲大夫平安道兵馬節度使贈崇政大夫議政府左贊成諡忠愍林公之功之節塞乎宇宙耀如日月扶綱常於幾顚之域闡義理於已絕之除使環海以東被髮左衽之恥賴有忠愍之間起得以雪焉得以免焉又得以有辭於天下後世朝家崇報之典無則已不然捨忠愍孰先而徒令曠感於百世之下嘐嘐曰功與節而已莫若收其後錄其裔以求其彷想典刑前此眷眷於收錄之擧意豈淺淺況御極之初先修㺚川之祠尋命旌公第三兄之閭而賜祭于公後數年又賜祭仍賜諡祭用少牢文則親綴重修祠宇守塚置戶命畵工模眞像然猶未愜本意特定不祧之典賜額灣上影堂宣額日又致祭另採公遺文遺跡彙成一本付之剞劂公之夫人貞敬李氏烈與節無少加損於公亦令地方官表其閭改旌之曰雙成之閭役告訖又別撰神道碑文賜後孫樹之基前觀察使助其力本邑倅主其事忠愍英爽倘有不昧者英雄之淚必不禁颼飀近因忠愍後孫之登科陞資屢施記存之意而適於本營把總有窠使之差擬來現之日備給衣資軍裝而嚬笑當惜恩賞宜愼惟今援例殊私之眷一則爲忠愍家二則爲忠愍家且況世遠跡泯不有詳說一營校卒何以知忠愍之功之節事關奬表在細行徵績猶且編諸三綱載之二倫況忠愍乎賜給物件依別錄以給忠愍家事跡以此傳令曉諭校卒等其爲有補於風敎十倍勝於古人泛泛文字此意幷爲俾各知悉紫驄笠一次絲笠一部銀纓及縀纓具銀笠餙一部虎鬚一部驄帽子一件蜜花纓價錢一百兩藍紗天翼次一疋藍輕光紬平天翼次三疋苧布平天翼次一疋鴉靑甲紗掛子次具內拱黑色甲紗挾袖次具內拱及紅袖次鴉靑雲紋紗掛子次具內拱拱及紅袖次紅廣多柳綠雲紋紗挾紋次具內紋腰帶次繪一部天靑萬字袖具內拱藍禾花紬戰帶一件㺚馬一匹織縀筒箇一部純銀粧尾箭一部筒兒一箇弓子一張片箭一部筒箇手巾一件馬鞭一箇具手巾環刀一柄筒箇雨備一部草綠臂匣一部柳綠甲紗臂匣一部鹿皮水靴子一部衣次苧布一疋紬一疋
정조 13년 · 강
飭金吾秋曹毋敢草記防啓
정조 13년 · 목
刑曹啓言宋斗一命卜等嚴刑遠島定屬官奴弼謨取考文案亦爲決配事命下矣弼謨卽德夏之于德夏窮凶至慘遽致徑斃盤覈根因惟在其子故臺啓峻發至今滯獄此等凶孼遽然酌配尤爲失刑至於斗一命卜乃是泰守漢敬同伴作行之類諸賊凶書爛熳同參弼謨未決末之前不可遽議發配成命之下不得擧行敎以依前判下擧行無論禁府本曹草記防啓之弊不可無一番嚴禁有司異於言官與喉院若有難於擧行之事以上疏陳見不害爲執藝之諫以草記直請及汗如喉啓臺啓者事體之屑越莫甚於此此猶然矣甚至外藩守土之臣間以狀啓宜云不得擧行緣由馳啓寧有如許國體此後永革草記請寢之謬例外方則令廟堂行會嚴飭而如是定式之後雖政院以草記狀啓爲之者切勿捧入事載之故事
정조 13년 · 강
命當該知製敎韓啇新拿處
정조 13년 · 목
因京畿水使敎書敎曰昨日食前已有撰進之命夜深之後始乃書入寧有如許紀綱乎當該承旨從重推考如製敎拿處
정조 13년 · 강
命禁衛大將金持默記過
정조 13년 · 목
禁衛營啓言今二十六日本營諸將官射會時哨官禹象謨柳葉箭拾巡無分請依節目汰去敎以勸武未幾無分無怪卿則能十巡免無分乎曾欲提飭而未果武臣堂下朔試射只以有紅牌武弁應試故如南行宣傳官部將皆無參試之例則獨於禹象謨破格入送至被拿入之擧卿以老蔭久據戎垣之任則行般事例寧或不知而乃有此許多做錯卿之事萬萬駭然此草記勿施卿則爲先記過從當召試小布十巡內未滿四矢當別樣處分以此知悉惕念肄習
정조 13년 · 강
配閔敬顯于康津縣
정조 13년 · 목
刑曹啓言閔敬顯嚴刑定配於康津縣加里浦出付畿營押送而至於物件推去與否昨夏臣曹雖已査出本土與價錢姑無與受之事畓券亦爲留直於敬顯處云矣敎以斯速推給後草記
정조 13년 · 강
吏曹參議徐龍輔以父病上疏辭職賜例批
정조 13년 · 목
政院以左承旨韓晚裕右承旨李書九左副承旨李敏采同副承旨李勉兢以齋日捧疏陳章出去矣原疏俱不得捧入啓敎以政院事萬萬駭然事係所重竝罷職今日政差出
정조 13년 · 목
以李鼎揆爲大司諫閔師宣爲持平申大龜爲正言金熙朝爲校理崔顯重爲修撰李晴爲副修撰李秉鼎爲大司成李冕膺爲西學敎授李亨元嚴思晚李鼎運金履正曹遠振爲承旨
정조 13년 · 강
命專經武臣更試明日爲之
정조 13년 · 목
政院啓言專經武臣試射未滿四矢人所餘二枝與已試三技退試於晦間事命下矣以何日爲之敎以明日爲之
정조 13년 · 강
以金思穆申耆李集斗爲承旨前望也
정조 13년 · 목
政院以承旨李亨元曹遠振在外嚴思晚差祭伴直無人啓命竝許遞前望單子入之以思穆等批下
정조 13년 · 강
飭湖西癘疫救療着意擧行
정조 13년 · 목
忠淸監司權ꞇ以道內癘疫方痛及死亡馳啓敎曰雨後果有寢息之效乎嚴飭列邑形止這卽報來救療等節依昨年所下朝令着意擧行俾無一毫疏忽之弊事令廟堂申飭行會○忠淸監司以雨澤農形馳啓敎曰觀此狀辭民事萬幸其中未報來諸邑當鱗次登聞而嶺南則狀體不若本道煩宂難以領略此後依湖西例條列簡當無或如前之爲事分付
정조 13년 · 강
召見戶曹判書徐有隣惠廳堂上李在簡于重熙堂
정조 13년 · 목
予曰爲詢拯劣米矯弊之道特召卿等戶惠廳未捧幾石耶有隣曰戶曹則未捧四千餘石矣在簡曰惠廳則未捧爲五千餘石矣拯劣米特命以錢代捧在民實爲莫大之惠而列邑如有已捧之穀此不可發賣者而該倅欲爲利己則不無虛實相蒙之弊矣予曰作錢之議果自出於故相鄭弘淳耶有隣曰靈城君創出作錢之規而故相則申明舊典矣予曰列邑之已捧穀先令枚報好矣○在簡以壯勇營餉色提調啓言壯勇營支放之需每患不足今年貿米耗條及軍作米加分耗條可以略綽相當若於此中除出船價七百餘石則又將有不足之患故今年以到泊船準數劃送而船價條則嶺南均廳會錄米留庫中一萬石自今年加分取耗以充代似宜矣請以此定式施行從之
정조 13년 · 강
御春塘臺行專經武臣試射考官李文源趙心泰任嵂參考官李章漢徐榮輔李翼鉉
정조 13년 · 목
具平戎服乘輿出賓陽門由靑陽門詣春塘臺降輿陞座試官率應射武臣入庭行禮訖先試小布八巡次試片箭一巡騎蒭一巡鐵箭一巡部將金宗珣小布三十二中騎蒭二中居首○兵曹判書李文源啓言今番試射時鐵箭乃是元技向日所餘二技鐵箭在其中則應射武臣事當持六兩弓子來待而許多射員無一人待弓而來者事甚可駭請今日應射諸武臣事過後幷拿處從之又啓言部將金宗珣自願於鐵箭擧案乃於呼名之後敢以無弓子仰奏事極駭然請拿處從之○承旨李集斗啓言部將金宗珣自願於鐵箭擧案射具初不持入而試官不能檢飭請當該試官幷推考從之仍還內
정조 13년 · 강
命咸關嶺改路當否待道臣躬審更爲稟處
정조 13년 · 목
禮曹啓言頃因定平幼學池汝寬上言有令禮判問于道伯使之論理報來後草記稟處之命矣以此意行移本道矣咸鏡監司李秉模校擧文川郡守咸興判官牒呈報來而以所報與圖形觀之則上言中艾峴之爲主脈旣如是爽誤咸關嶺之距陵所又如是絕遠而事係莫重不可輕議姑待道臣秋巡時躬審更報後稟處至於車踰嶺雖非上言中所論旣有該邑所報依道臣論移卽爲防塞後補土養木事請分付允之
정조 13년 · 강
命時囚韓啇新分揀放送
정조 13년 · 강
遣承旨馳詣宗廟永寧殿景慕宮奉審摘奸
정조 13년 · 목
右議政蔡濟恭啓言臣於日前次對以守禦軍校參操之歲又徵身米在所釐革之意有所仰達至有問于該廳草記稟處之命矣守禦使論報今纔來到而以爲本廳此規之變通釐改不容少緩而校卒一年所納米爲三千六百六十石零錢爲四百三十兩零而此皆將士支放條排定者他條給代好樣變通惟在廟堂處置云矣三千六百餘石之米從他辦出有非立談間可以稟定此則待日後更合商量至於軍卒等逐年納米之際旗隊總所收每患倍徵以致呼冤臣意則使畿邑守令親自收捧親自上京與守禦郞廳眠同斗納則似不至如前濫費以此定式恐好矣從之又啓言原春監司李度默狀啓備陳杆城等四邑年多爲弊之狀仍以爲杆城麰還二百八十石高城麰還五百一石原州麰還一千五百石三陟麰還七百石以租換作待秋準捧事請令廟堂稟旨分付矣請依施從之又啓言帽子定制之時每年出帽一千隻捧稅錢四萬兩持此換銀以備每年節行與別行皇曆別咨官燕行時公用而近因無主管申飭之令在法當出而不爲出來之帽殆近千隻故稅錢未捧亦近四萬此蓋譯舌輩惟逐自己之利不念國法之重以致年年耗縮事之痛駭莫此爲甚此後如有帽稅不足公用未繼之事則前後首譯當以重律勘斷以此意出擧條預爲嚴飭恐不可已矣從之又啓言限滿漕船之和賣京江不特漕卒之爲惠京江使船之類亦皆爲幸云矣然不劃軍門以其特敎故只可行於今年而止歟抑仍爲定式此後則永不劃給歟一番稟定然後可無眩於擧行之患矣敎以待其回泊形心仍察有弊無弊更自廟堂指一稟處又啓言前參軍張東元盡力禁松之役反被犯松之罪至於竄配外議莫不稱冤臣欲一番陳達左相亦欲繼陳蓋當初草記出於禁營而旋覺其中軍査實之不免錯誤故也雖屬徵事亦關刑政故敢達矣敎以予則豈知本事之如許而曾於一內禁軍隨行時頻見於行伍人頗純慤特命除職向者適閱徒流案以其眚之故果放送矣今聞卿言果然罪名特爲蕩滌仍屬參軍待窠陞實又啓言前榮川郡守韓大裕以豊基兼任時還上居末被告身盡奪之律而該邑前後守令皆命分揀則一時兼官之獨爲被罪不免斑駁故敢達矣敎以早欲問之而未果蕩滌可也又啓言拯劣米變通定制實是無前惠澤而但外邑人吏有事則必有奸弊今後作錢徵納之際稱以浮費人情如有濫徵之弊不能防奸守令施以重律道伯各別廉察狀聞請罪之意請預飭諸道從之戶曹判書徐有隣宣惠堂上李在簡俱以爲每年一年條收捧之命尤出於曠絕之惠澤而若於此無差等定數則或有不計年數盡捧三兩之慮者誠如聖敎參量久近定爲三等以準三兩以上二兩至遞減之式恐合事宜矣濟恭曰每年分數發關之時屬一二年條則自當定以三兩假令該邑無一二年敗船之事而所謂拯劣屬於三年四年則許以二兩五錢若又屬於五年以前則降以二兩恐爲參量得中之道矣從之○有隣在簡啓言嶺湖南限滿漕船有自京發賣之命矣舊退船待回泊摘奸詳察加使用典否許令改造事載在節目請遣戶惠郞摘奸後使之發賣從之○漢城判尹鄭昌順啓言都城禁標之定界定限東西南北自某至某禁民入葬載在大典年前都民有上言者請勿禁葬故臣於其時待罪見職以近來紀綱漸弛禁標內入葬者甚多前已過葬者雖不可掘移自今不許繼葬之意回啓矣月前幸行時民人輩又以禁標定限謂以誤量更爲定標許民入葬爲言民習無嚴固當嚴治而今見回啓乃以改量許施禁標定界豈可因一民訴許其改定乎請此回啓勿施狀頭民人科罪敎以右相之意何如濟恭曰都城禁標卽開國時定制而爲其入葬請以改量民習可駭京兆之覆啓許施事極未安請當該堂上罷職從之○刑曹判書沈頤之啓言斗一命卜弼謨等幷依前判付擧行事命下矣斗一命卜嚴刑一次後斗一南海縣命卜黑山島定屬官奴使之充役無或往來於他道地方事發關嚴飭於配所道臣處別定將卒次次押送之意亦爲分付於沿路各該道臣而至於弼謨旣有取考文案卽爲決配之命而臣曹旣無文案昧然擧行雖涉惶悚今又旣承筵敎請一體決配從之○同義禁李獻慶啓言金吾堂上四員中尹師國謂有情勢久不行公李亨元在外金吾開坐備員苟艱矣敎以今聞同義禁尹師國事極爲過矣申飭牌招察任在外人員許遞前望單子入之待下批牌招○正言申大龜傳啓訖承旨李集斗啓言入侍臺諫兩司不備則三司合啓兩司合啓以不備姑停先爲提奏自是臺規而正言申大龜傳啓之際不爲措辭徑傳院啓請推考從之大龜引避集斗啓言申大龜引避之辭間雜俚語請推考從之大龜又爲引避敎以勿辭集斗曰正言申大龜再啓煩瀆退待物論矣校理李太亨啓言正言申大龜避嫌之際雜以俚語所奏又多重複大失臺體臣謂正言申大龜罷職宜矣敎以生疏所致勿罷
정조 13년 · 강
以金尙集爲同義禁前望也
정조 13년 · 강
命承旨韓晚裕李書九李敏采李家煥罷職分揀
정조 13년 · 목
以徐有鍊爲修撰
정조 13년 · 강
命衍慶寺看役僧演訓考例論賞
정조 13년 · 목
京畿監司趙鼎鎭以衍慶寺改達馳啓敎曰如有幹事僧一人依擧條差任使役令總廳指名草記論賞○京畿監司狀啓衍慶寺改建之役僧嘉善演訓差出北漢總攝使之看役矣首尾董飭今已完役宜有褒賞之擧看役僧之帖加成給已有前例請令該曹考例稟處允之
정조 13년 · 강
考下抄啓文臣課試比較試券
정조 13년 · 목
御題擬魏公子無忌請復博箋試丙丁選文臣擬宋晏殊乞命他題表試己酉選文臣前佐郞尹永僖三中居首
정조 13년 · 강
命時囚尹孝儉等付過放送金宗珣分揀放送
정조 13년 · 목
該府以都總都事尹孝儉權友仁鄭麟采內乘申義顯金宗淳訓鍊主簿夫士敏柳河喆李顯昱李漢奎武兼沈應鎭沈弘祖元晦鎭李邦翼朴基成備邊卽柳孝臣李駿德李得仁捕盜從事官鄭湋御營把總金峻岳哨官崔日成部將金時敏鄭治臣都監哨官孫俊民李甲會金忠國西道參軍朴祥煥東道參軍具載厚禁衛把總元永冑哨官李弼邦都總經歷具載敬刑曹正郞李膺福軍器判官金宗赫總戎把總吳徹常哨官南弼壽宣傳官柳相亮訓鍊副正尹芮基李亨復等原情啓命幷付過放送又以部將金宗珣原情啓命分揀放送
정조 13년 · 강
親行景慕宮夏享大祭
정조 13년 · 목
時至具冕服出齋室詣版位行展拜禮詣盥洗位盥手三上香裸鬯奠幣薦俎官戶曹判書徐有隣進饌訖行初獻禮大祝待敎金祖淳讀祝文訖亞獻官判府事金熤終獻官左議政李性源行禮如儀行飮福望燎禮禮畢入齋室改具遠遊冠絳紗袍出齋室乘輿出宮洞口降輿乘輦由館峴至泮宮前路降輦乘輦入弘化門降輦乘輿由協陽門還內